**แนวทางการพิจารณาข้อเสนอโครงการพัฒนาศักยภาพคนพิการ**

**“พัฒนาสิ่งประดิษฐ์และนวัตกรรมสำหรับคนพิการ”**

 **ประจำปีงบประมาณ พ.ศ.2560**

ตามที่ สถาบันวิจัยและพัฒนา มหาวิทยาลัยเทคโนโลยีราชมงคลอีสาน ได้เปิดรับข้อเสนอโครงการ พัฒนาศักยภาพคนพิการ : พัฒนาสิ่งประดิษฐ์และนวัตกรรมสำหรับคนพิการ ประจำปีงบประมาณ พ.ศ.2559 โดยมีวัตถุประสงค์เพื่อสนับสนุน ส่งเสริม ให้นักวิจัยมีการพัฒนาสิ่งประดิษฐ์สำหรับคนพิการในรูปแบบที่เหมาะ กับสภาพการใช้งานจริงของคนพิการ เพื่อให้คนพิการมีคุณภาพในการดำรงชีวิตที่ดีขึ้น เพื่อให้การจัดทำข้อเสนอโครงการพัฒนาสิ่งประดิษฐ์และนวัตกรรมสำหรับคนพิการเป็นไปในทิศทางเดียวกัน สถาบันวิจัยและพัฒนา ขอแจ้งแนวทาง การจัดทำข้อเสนอโครงการ การประเมินผลข้อเสนอโครงการสิ่งประดิษฐ์ และแผนการดำเนินงาน ดังนี้

**1. คุณสมบัติของหัวหน้าโครงการ**

 1.1 เป็นข้าราชการหรือพนักงานในสถาบันอุดมศึกษาของมหาวิทยาลัยเทคโนโลยีราชมงคลอีสาน

 1.2 ไม่เป็นผู้ถูกระงับโครงการวิจัยประเภททุนอุดหนุนทั่วไป อันเนื่องจากหัวหน้าโครงการวิจัยละทิ้งโครงการ

 1.3 ไม่เป็นหัวหน้าโครงการที่ขาดการส่งรายงานการวิจัยฉบับสมบูรณ์หลังจากดำเนินการวิจัยเสร็จสิ้น

 1.4 ไม่เป็นผู้ที่เคยผิดสัญญารับทุนวิจัย

**2. การแสดงความจำนงขอรับทุนวิจัย**

 ผู้มีสิทธิ์แสดงความจำนงขอรับทุนวิจัยต้องเป็นหัวหน้าโครงการและต้องปฏิบัติ ดังนี้

 **ขั้นตอนที่ 1** ให้หัวหน้าโครงการวิจัยจัดทำข้อเสนอ**โครงการวิจัยเดี่ยว** ตามแบบฟอร์ม แบบเสนอโครงการวิจัย

 สามารถดาวน์โหลดแบบฟอร์มได้ที่เว็บไซต์สถาบันวิจัยและ <http://ird.rmuti.ac.th/2015/>

 **ขั้นตอนที่ 2** การส่งข้อเสนอโครงการวิจัย โดยเสนอตามสายงานและให้ความเห็นชอบของคณบดีหรือผู้ที่คณบดี

มอบหมาย

 \* **ขอสงวนสิทธิ์พิจารณาให้กับผู้ที่ไม่ค้างงานวิจัยตั้งแต่ปีงบประมาณ 2556 – 2559 ก่อน**

**3. หลักเกณฑ์การพิจารณาให้ทุนสนับสนุนโครงการวิจัย**

 **คุณลักษณะหลักของโครงการวิจัย**

เป็นโครงการวิจัยที่มุ่งเน้น **การพัฒนาสิ่งประดิษฐ์ตามความต้องการของคนพิการ** โดยโจทย์การพัฒนาสิ่งประดิษฐ์สำหรับผู้พิการ ต้องมาจากความต้องการของคนพิการและเหมาะสมกับสภาพการใช้งานได้จริง

* 1. คุณลักษณะประกอบของโครงการวิจัย
		1. เป็นโครงการวิจัยที่พร้อมดำเนินการได้**โดยไม่ต้องจัดหาครุภัณฑ์เพิ่มเติม**
		2. เป็นโครงการวิจัยที่หัวหน้าโครงการมีความสามารถและความรับผิดชอบดำเนินการวิจัยได้
		3. เป็นโครงการวิจัยที่มีนักวิจัยหน้าใหม่ ร่วมดำเนินการวิจัย
		4. เป็นโครงการวิจัยที่ต้องมีการบูรณาการกระบวนการวิจัยหรืองานสร้างสรรค์กับการจัดการเรียนการสอน
		5. เป็นโครงการวิจัยที่สามารถดำเนินการให้เสร็จสิ้นภายใน **วันที่ 31 สิงหาคม 2560** เท่านั้น
		6. โครงการวิจัยที่เสนอขอมีวงเงินสนับสนุนเฉพาะค่าวัสดุและค่าใช้สอยเท่านั้น

**4. ขั้นตอนการพิจารณาข้อเสนอโครงการวิจัย**

* 1. สถาบันวิจัยและพัฒนา เสนอแต่งตั้งผู้ทรงคุณวุฒิ เพื่อพิจารณาข้อเสนอโครงการวิจัย
	2. งานบริการวิชาการ เสนอโครงการวิจัยที่ผ่านการพิจารณาแล้วให้กับผู้อำนวยการสถาบันวิจัยและพัฒนา

 เพื่อพิจารณาดำเนินการในขั้นตอน ต่อไป

**5. แผนการดำเนินงาน**

|  |  |  |
| --- | --- | --- |
| **ที่** | **กิจกรรม** | **ระยะเวลา** |
| 1. | ประชาสัมพันธ์เปิดรับข้อเสนอโครงพัฒนาสิ่งประดิษฐ์สำหรับคนพิการ ประจำปีงบประมาณ พ.ศ.2560 | ตั้งแต่บัดนี้ – จนถึงวันที่ 16 ธันวาคม 2559 |
| 2. | นักวิจัยส่งข้อเสนอขอรับทุนตามแบบฟอร์มที่กำหนด มายังสถาบันวิจัยและพัฒนา จำนวน 3 ชุด | ภายในเดือน 16 ธันวาคม 2559 |
| 3. | สถาบันวิจัยและพัฒนา แต่งตั้งผู้ทรงคุณวุฒิพิจาณาข้อเสนอโครงการสิ่งประดิษฐ์และจัดประเมินข้อเสนอโครงการ | ภายในเดือนมกราคม 2560 |
| 4. | ประกาศผลการพิจารณาข้อเสนอโครงการ | ภายในเดือนกุมภาพันธ์ 2560 |
| 5. | ทำสัญญารับทุนอุดหนุน | ภายในเดือนกุมภาพันธ์ 2560 |
| 6. | ดำเนินโครงการ | ตั้งแต่วันที่ทำสัญญาถึงวันที่ 31 สิงหาคม 2560 |
| 7. | รายงานความก้าวหน้าโครงการ ครั้งที่ 1 | ภายในเดือนพฤษภาคม 2560 |
| 8. | รายงานความก้าวหน้าโครงการ ครั้งที่ 2 | ภายในเดือนกรกฎาคม 2560 |
| 9.  | ส่งรายงานฉบับสมบูรณ์ | วันที่ 31 สิงหาคม 2560 |

**6.** **ติดต่อสอบถามข้อมูลเพิ่มเติมได้ที่**

สถาบันวิจัยและพัฒนา มหาวิทยาลัยเทคโนโลยีราชมงคลอีสาน
อาคาร 3 ชั้น 3 โทรศัพท์ 044-233000 ต่อ 2550 หรือ 0-4423-3063

และ โทรศัพท์มือถือ : 085-6107807 โทรสาร : 0- 4423-3064 e-mail : rdrmuti@gmail.com

ดาวน์โหลดแบบฟอร์มต่างๆ ได้จากเว็บไซต์ <http://ird.rmuti.ac.th/2015/>

ติดต่อสอบถามเพิ่มเติม นางสาวศิรันต์ญา หอรัตนประเสริฐ (ผู้ประสาน)